ርዕሰ ሊቃነ-ጳጳሳቱ ትናንት ስፔን ዋና ከተማ ማድሪድ አየር ማረፊያ ሰደርሱ የስፔኑ ንጉስ ጁዋን ካርሎስ እና ንግስት ሶፊያ በተጨማሪም የስፔን ጠቅላይ ሚንስትር ሉዊስ ሮድሪጌዝ ሳፓቴሮ አቀባበል አድርገውላቸዋል። ቤኔዲክት 16ኛ የወጣቶች ቀን አስተናባሪዎችን ካመሰገኑ በኋላ አብይ ያሉትን የወጣቶች ችግር ነቅፈዋል። «ወጣቶች የፆታዊ ጉዳይ ወጥ እውነታን ስተው በታያታ፣ ሁሉን በመጠቀምና በዓለማዊ ፌሽታ ተውጠው ይስተዋላሉ። ይህ የህብረት መላላት እና የመበላሸት ውጤት ነው። እናም ይህን ከባድ ፈተና ተወጥተው ደስተኛ ህይወት ለመምራት ሀይላቸውን ሁሉ ቢያሟጡም ያለ እግዚአብሔር ርዳታ ግን ከባዱን ፈተና ሊያልፉት እንደማይችሉ ያውቁታል።» ካቶሊካውያን የዓለም ወጣቶች ቀን በማድሪድ ከተማ አቅራቢያ በምትገኘው ኩታሮ ቪየንቶስ ውስጥ ነሐሴ 15 ቀን 2003 ዓ. ም. ይጠናቀቃል። እሁድ በማሳረጊያው ዕለት ሁለት ሚሊዮን ታዳሚያን እንደሚሰባሰቡም ይጠበቃል።
